b'\n_START_ARTICLE_\nSandi Sitar\n_START_SECTION_\n\xc5\xbdivljenje\n_START_PARAGRAPH_\nSitar je leta 1964 na Filozofski fakulteti v Ljubljani diplomiral iz umetnostne zgodovine in prav tam leta 1990 tudi uspe\xc5\xa1no zagovarjal doktorsko nalogo Zgodovina slovenskega letalstva v pionirskem obdobju. Nato je bil zaposlen ve\xc4\x8dinoma v novinarstvu in na televiziji, med drugim je bil od leta 1962 do 1968 novinar in urednik  na Televiziji Ljubljana in pri \xc4\x8dasopisu Primorske novice (1968 - 1970), Dnevnik (1973 - 1991) ter pri drugih \xc4\x8dasopisih (1991-92 je bil glavni urednik Slovenca). Leta 1991 je kot vi\xc5\xa1ji znanstveni sodelavec SAZU sourejal Slovenski biografski leksikon._NEWLINE_Za svoje delo je dobil doslej dve vidnej\xc5\xa1i priznanji: za knjigo Letalstvo in Slovenci leta 1985 Kajuhovo nagrado,\xc2\xa0\xc2\xbbza odli\xc4\x8dnost v komuniciranju znanosti\xc2\xab\xc2\xa0pa leta 2005 naslov Prometej znanosti.'